CELEX: 32022D0616(01)
Language: et
Date: 2022-06-13 00:00:00
Title: Nõukogu otsus, 13 juuni 2022, millega määratakse ametisse neli Euroopa Ravimiameti haldusnõukogu liiget 2022/C 233/04

16.6.2022   
               
               
                  ET
               
               
                  Euroopa Liidu Teataja
               
               
                  C 233/26
               
            
         NÕUKOGU OTSUS,
         13 juuni 2022,
         millega määratakse ametisse neli Euroopa Ravimiameti haldusnõukogu liiget
         (2022/C 233/04)
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 31. märtsi 2004. aasta määrust (EÜ) nr 726/2004, milles sätestatakse liidu kord inimtervishoius kasutatavate ravimite müügilubade andmise ja järelevalve kohta ning millega asutatakse Euroopa Ravimiamet, (1) eriti selle artikli 65 lõiget 1,
         võttes arvesse Euroopa Komisjoni poolt 27. jaanuaril 2022 nõukogule esitatud kandidaatide nimekirja,
         võttes arvesse 24. mai 2022. aasta kirjas esitatud Euroopa Parlamendi seisukohti
         ning arvestades järgmist:
         
                     (1)
                  
                  
                     Määruse (EÜ) nr 726/2004 artikli 65 lõike 4 kohaselt lõpeb Euroopa Ravimiameti haldusnõukogu (edaspidi „haldusnõukogu“) praeguste liikmete ametiaeg 14. juunil 2022. Haldusnõukogu liikmed, kelle ametiaeg algab 15. juunil 2022, määratakse ametisse vastavalt määrusega (EÜ) nr 726/2004 kehtestatud ametisse määramise korrale.
                  
               
                     (2)
                  
                  
                     Määruse (EÜ) nr 726/2004 artikli 65 lõike 1 kohaselt kuuluvad haldusnõukogusse ka kaks patsiendiühingute esindajat, üks arstiühingute esindaja ja üks veterinaariühingute esindaja.
                  
               
                     (3)
                  
                  
                     Need liikmed määrab ametisse nõukogu, kes peab nõu Euroopa Parlamendiga komisjoni koostatud nimekirja alusel, milles on soovitatavalt rohkem nimesid kui täidetavaid kohti. Nende ametiaeg on kolm aastat ja seda võib pikendada.
                  
               
                     (4)
                  
                  
                     Komisjon koostas kandidaatide nimekirja ja esitas selle nõukogule 27. jaanuaril 2022. Komisjoni esitatud nimekirja kantud kandidaadid on välja valitud pärast seda, kui on avaldatud osalemiskutse, lähtudes spetsialistide pädevusest, asjakohaste teadmiste ja kogemuste suurest ulatusest ning asjakohasest juhtimiskogemusest ja kogemusest inim- või veterinaarravimite valdkonnas.
                  
               
                     (5)
                  
                  
                     Komisjoni esitatud nimekiri on läbi vaadatud eesmärgiga määrata komisjoni esitatud dokumentide alusel ning Euroopa Parlamendi seisukohti silmas pidades ametisse neli haldusnõukogu liiget, kes esindavad kodanikuühiskonda. Nende liikmete käesoleva otsusega ametisse määramisega tagatakse ka, et haldusnõukogul on spetsialistide pädevuse kõrgeim tase ja asjakohaste teadmiste ja kogemuste suur ulatus ning et liikmed pärinevad liidu võimalikult eri liikmesriikidest, samuti on neil asjakohane juhtimiskogemus ja kogemus inim- või veterinaarravimite valdkonnas,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Ravimiameti haldusnõukogu liikmeteks määratakse kolmeaastaseks ajavahemikuks alates 15. juunist 2022 järgmised isikud:
            
                        PATSIENDIÜHINGUD
                     
                     
                        ARSTIÜHINGUD
                     
                     
                        VETERINAARIÜHINGUD
                     
                  
                        Marco GRECO
                        Virginie HIVERT
                     
                     
                        Denis LACOMBE
                     
                     
                        Despoina IATRIDOU
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 13 juuni 2022
            
               
                  Nõukogu nimel
               
               
                  eesistuja
               
               M. FESNEAU
            
         
         
            (1)  ELT L 136, 30.4.2004, lk 1.